Tornen els concerts a la Plaça del Poble de Paterna
10/07/2023

# Tornen els concerts a la Plaça del Poble de Paterna

[![Tornen els concerts a la Plaça del Poble de Paterna](/images/noticias/2023/7/8916/8916_lg.jpg)](/images/noticias/2023/7/8916/8916_lg.jpg)

10.07.2023

*   Els pròxims divendres 14, 21 i 28 de juliol se celebraran, a les 22 hores, els concerts d'Una vetlada de tango, Babalú Swing Band-Septet de Jazz (tribut a Frank Sinatra) i Babalú Swing Band-Septet vocal (The Great American Swingbook).
*   La Tinenta Alcalde de Tradicions, Isabel Segura, ha destacat que “amb aquesta alternativa cultural tractem de satisfer les inquietuds dels paterners i paterneres, plantejant una alternativa d'oci a l'aire lliure diferent i fomentant la convivència veïnal”.

La Plaça del Poble de Paterna es tornarà a omplir de música els dies 14, 21 i 28 de juliol amb les actuacions musicals d'Una vetlada de tango, Babalú Swing Band-Septet de Jazz (tribut a Frank Sinatra) i Babalú Swing Band-Septet vocal (The Great American Swingbook), que componen la programació de Música a la Plaça del Poble 2023.

Els pròxims divendres del mes de juliol aquest espai urbà acollirà concerts que tindran lloc a les 22 hores, dirigits a tots els públics, complementant així l'agenda cultural de la ciutat.

La Tinenta Alcalde de Tradicions, Isabel Segura ha destacat que _“des de l'Ajuntament oferim una proposta cultural que contribueix a satisfer les inquietuds de paterners i paterneres, plantejant una alternativa d'oci a l'aire lliure i fomentant la convivència veïnal”._

El projecte de Música a la Plaça del Poble, iniciativa municipal que es duu a terme des de l'any 2018, porta fins a aquesta cèntrica plaça a diferents músics i bandes de jazz per a difondre i acostar a la ciutadania a aquest tipus de música en un entorn alternatiu durant el període estival.